**ДОГОВОР ЗА СЪТРУДНИЧЕСТВО**

Днес год. между:

**“НАЦИОНАЛНА ОРГАНИЗАЦИЯ ПО ОПОЛЗОТВОРЯВАНЕ И РЕЦИКЛИРАНЕ НА ОТПАДЪЦИ” АД**, ЕИК 201106275, със седалище и адрес на управление: гр.София , ж.к. Манастирски ливади запад , ул. Мур №10, представлявано от Радослав Николаев Чернаев – Изп.директор , наричано за краткост в договора **ОРГАНИЗАЦИЯТА**

и

\_, наричано за краткост в договора **ВЪЗЛОЖИТЕЛ**,

се сключи настоящият договор.

**І. ПРЕДМЕТ НА ДОГОВОРА**

**Чл. 1.** (1) Предвид това,че НООРО АД притежава разрешение № ООп - НУБА – 02 - 00 - / 25.02.2013 на основание чл. 87 , ал. 1 във връзка с чл.81, ал.2 от Закона за управление на отпадъците (Обн. ДВ, бр.53 от 13 юли 2012 г.) да извършва дейност като организация по оползотворяване на негодни за употреба батерии и акумулатори,за изпълнение на задълженията по чл.14 , ал. 1 ,ал. 2 ,т. 2, ал. 5, ал.6 и чл.15 от Закона за управление на отпадъците (ЗУО) и по Наредбата за батерии и акумулатори и за негодни за употреба батерии

и акумулатори

(2) ВЪЗЛОЖИТЕЛЯТ възлага, а ОРГАНИЗАЦИЯТА приема да изпълни за сметка и срещу заплащане от страна на ВЪЗЛОЖИТЕЛЯ следните дейности:

1. Изпълнение на задълженията на ВЪЗЛОЖИТЕЛЯ за постигане на съответните цели по чл. 17 и 18, съгласно сроковете по § 3 от преходни и заключителните разпоредби от *Наредба за батерии и акумулатори и за негодни за употреба батерии и акумулатори* и при спазване изискванията на *Закон за управление на отпадъците* (ЗУО). Същото ще се извърши чрез изграждане и опериране на система за разделно събиране, транспортиране, предварително третиране, рециклиране и / или оползотворяване на негодните за употреба батерии и акумулатори (НУБА).

2. Да осигури предоставянето на компетентните органи по реда на ЗУО и подзаконовите му актове нормативно изискуемата информация, удостоверяваща изпълнението на изискванията по предходната точка.

3. При нормативно изменение на сроковете по §3 от преходни и заключителни разпоредби от *Наредбата*, страните предоговарят изпълнението на горното задължение, за което се подписва допълнителен Анекс към настоящия договор.

(2) Настоящият договор се прилага за цялото количество пуснати на пазара батерии и акумулатори (БА) от ВЪЗЛОЖИТЕЛЯ, при условие че попада в Приложение №4 към чл. 1, ал. 5, т. 4 от *Наредба за определяне на реда и размера за заплащане на продуктова такса за продукти, след употребата на които се образуват масово разпространени отпадъци* (ДВ, бр. 53/2008 год.; с изм. и доп.).

**ІІ. ПРАВА И ЗАДЪЛЖЕНИЯ НА СТРАНИТЕ ПРАВА И ЗАДЪЛЖЕНИЯ НА ОРГАНИЗАЦИЯТА**

**Чл. 2.** ОРГАНИЗАЦИЯТА организира, подпомага и контролира прилагането на система за разделно

събиране и транспортиране до съоръжения за предварително третиране, рециклиране и / или

оползотворяване на НУБА, както и екологосъобразното обезвреждане на съответните количества отпадъци от предварително третирани НУБА, които не могат да бъдат рециклирани и/или оползотворени.

**Чл. 3.** ОРГАНИЗАЦИЯТА се задължава да организира дейностите описани в чл. 2, като по-този начин осигурява изпълнение на задълженията на ВЪЗЛОЖИТЕЛЯ за постигане на целите на чл. 17 и 18, съгласно сроковете по §3 от *Наредбата*.

**Чл. 4.** В изпълнение на разпоредбите на чл. 30 и чл. 31 от *Наредбата*, ОРГАНИЗАЦИЯТА се задължава да организира система за разделно събиране на НУБА, образувани в резултат на битова дейност, от административни учреждения, училища, търговски, туристически, производствени и други обекти, както и на НУБА, образувани от промишлени или други професионални приложения, за резервно захранване или задвижваща сила, в електрически и превозни средства и др.

**Чл. 5.** ОРГАНИЗАЦИЯТА изпълнява задълженията си по този договор като сключва договори с кметовете на общините и / или с лица, притежаващи разрешение за извършване на дейности с отпадъци по чл. 35 от *Закон за управление на отпадъците*.

**Чл. 6.** ОРГАНИЗАЦИЯТА изготвя списък на лицата по предходния член и го предоставя на

ВЪЗЛОЖИТЕЛЯ, за да могат да бъдат информирани потребителите.

**Чл. 7.** Въз основа на получената информация от ВЪЗЛОЖИТЕЛЯ по Приложение №1 от настоящия договор, ОРГАНИЗАЦИЯТА представя годишен доклад, изготвен от регистриран одитор до министъра на околната среда и водите по чл. 66 от *Наредбата,* съдържащ фактически констатации относно договорените процедури за проверка на изпълнението на задълженията и на целите по чл. 17 и 18 от *Наредбата.*

**Чл. 8.** (1) ОРГАНИЗАЦИЯТА издава на ВЪЗЛОЖИТЕЛЯ удостоверение по образец съгласно приложение

№21 *на Наредба за определяне на реда и размера на продуктовата такса за продукти, след употребата на които се образуват масово разпространени отпадъци* (ДВ, бр. 53/2008 год.; с изм. и доп.), че той е член на колективната система за разделно събиране, рециклиране и / или оползотворяване на НУБА, организирана от НООРО АД и е освободен от задължението да предоставя платежно нареждане по сметката на ПУДООС за платена продуктова такса.

(2) Удостоверението по ал. 1 се издава при пускане на пазара на БА, след представяне / получаване на следните документи:

1. Справка-декларация за пуснатото на пазара количество БА (Приложение №1), която е неразделна част от настоящия договор;

2. Първични счетоводни документи, удостоверяващи количеството пуснати на пазара батерии и акумулатори, декларирани в справка-декларация за съответния месец;

3. Копие на платежно нареждане за платено лицензионно възнаграждение към ОРГАНИЗАЦИЯТА

за пуснати на пазара БА.

**Чл. 9.** ОРГАНИЗАЦИЯТА не отговаря за разделното събиране, предварително третиране, рециклиране и / или оползотворяване на батерии и акумулатори, които не са били декларирани по реда на чл.11, ал. 1 от настоящия договор.

**Чл. 10.** ОРГАНИЗАЦИЯТА има право едностранно при нормативна промяна на изискванията за отчитане на количеството пуснати на пазара БА да променя начина на отчитане с изпращане на писмено уведомление до ВЪЗЛОЖИТЕЛЯ и нова форма на отчет.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 11.** (1) ВЪЗЛОЖИТЕЛЯТ се задължава да декларира пред ОРГАНИЗАЦИЯТА количествата пуснати от него на пазара батерии и акумулатори от внасяне / въвеждане или производство. Посочените данни ВЪЗЛОЖИТЕЛЯТ декларира в справка-декларация, съгласно Приложение №1 от договора. Данните, които се попълват в справка-декларацията относно вида и типа на пуснатите на пазара батерии и акумулатори

трябва да съответстват с данните по Приложение 4 към чл. 1, ал. 5, т. 4 от *Наредба за определяне на реда и размера на продуктовата такса за продукти, след употребата на които се образуват масово разпространени отпадъци* и включва списък на издадените/получените през предходния месец първични счетоводни документи, в т. ч. Интрастат декларации, митнически декларации и други, както и информация от електронните „Интрастат дневници за пристиганията” за предходния месец, съответстващи на пуснатите на пазара батерии и акумулатори през предходния месец.

(2) Справката по ал. 1 следва да бъде предоставена на ОРГАНИЗАЦИЯТА от ВЪЗЛОЖИТЕЛЯ в 15-дневен срок от изтичане на предходния месец, в оригинал, по пощата, придружена с копия на първични счетоводни документи, удостоверяващи количеството пуснати на пазара батерии и акумулатори, декларирани в справка- декларация.

(3) Справката по Приложение 1 за месец декември следва да бъде получена до 10 януари на следващата година, като отчетения период е ежемесечен.

(4) При подаване на справка-декларацията по пощата, същата се изпраща към момента на съставянето й също и по факс или на електронната поща на ОРГАНИЗАЦИЯТА.

(5) ВЪЗЛОЖИТЕЛЯТ се задължава да предостави на ОРГАНИЗАЦИЯТА копие от вътрешнофирмената си спецификация, изготвена в съответствие с Приложение №14 към чл. 12, т. 1 от *Наредба за определяне на реда и размера на продуктовата такса за продукти, след употребата на които се образуват масово разпространени отпадъци*. При сключване на договор ВЪЗЛОЖИТЕЛЯТ предоставя последната спецификация. При настъпване на промени, се задължава да предостави актуализираната спецификация в срок до 15 дни от утвърждаването и.

**Чл. 12.** ВЪЗЛОЖИТЕЛЯТ се задължава да изпрати нулева справка-декларация, ако през предходния месец не е пускал на пазара батерии и акумулатори.

**Чл. 13.** ВЪЗЛОЖИТЕЛЯТ заплаща на ОРГАНИЗАЦИЯТА уговореното лицензионно възнаграждение при всяко пускане на пазара на батерии и акумулатори в посочените срокове и при спазване на договорните условия.

**Чл. 14**. ВЪЗЛОЖИТЕЛЯТ се задължава по време на действие на настоящия договор да не възлага изпълнението на задълженията по чл. 14 от ЗУО и нормативните актове по неговото прилагане на други икономически лица или организации по оползотворяване.

**Чл. 15.** ВЪЗЛОЖИТЕЛЯТ се задължава да подпомага ОРГАНИЗАЦИЯТА при изготвянето на изискуемата по нормативна уредба информация, която следва да се представи на компетентните органи от задължените лица.

**Чл. 16**. (1) ВЪЗЛОЖИТЕЛЯТ се задължава да предоставя на ОРГАНИЗАЦИЯТА всички необходими документи във връзка с изготвянето на одиторски доклад по чл. 66, ал. 1 от *Наредбата*.

(2) Във връзка с чл. 18, ал. 3 от *Закон за управление на отпадъците* ВЪЗЛОЖИТЕЛЯТ се задължава да предостави на определен със заповед от Министъра на околната среда и водите одитор икономическа информация, доказваща пуснатите на пазара от него батерии и акумулатори.

**Чл. 17.** ВЪЗЛОЖИТЕЛЯТ се задължава да спазва всички законови изисквания свързани с качеството или други характеристики на батериите и акумулаторите, пуснати на пазара от него, включително изискванията за маркировка на материалите и компонентите по чл. 9, чл. 10, чл. 11 и чл. 12 от *Наредбата*. ОРГАНИЗАЦИЯТА не носи отговорност за неизпълнението на тези изисквания.

**Чл. 18.** В изпълнение на изискванията на чл. 58, ал. 2, ал. 6 от *Наредбата*, ВЪЗЛОЖИТЕЛЯТ се съгласява да оказва съдействие при попълване от страна на ОРГАНИЗАЦИЯТА на Приложение №5 от *Наредбата*, което се предоставя на изпълнителния директор на ИАОС, относно количествата БА:

- пуснати на пазара;

- изнесени и / или изпратени от територията на страната към територията на друга държава - членка на ЕО, представляващи част от общото количество БА, пуснато на пазара.

**Чл. 19.** ВЪЗЛОЖИТЕЛЯТ предоставя на ОРГАНИЗАЦИЯТА информация по чл. 65 от *Наредбата* до 20 януари във връзка с изпълнение на изискванията по чл. 61 от *Наредбата* и за информиране на лицата, които извършват дейности с негодни за употреба батерии и акумулатори.

**ІІІ. РЕД И НАЧИН ЗА ЗАПЛАЩАНЕ НА ЛИЦЕНЗИОННО ВЪЗНАГРАЖДЕНИЕ**

**Чл. 20.** ОРГАНИЗАЦИЯТА изпълнява задълженията си по настоящия договор срещу заплащането на лицензионно възнаграждение от ВЪЗЛОЖИТЕЛЯ. Дължимото лицензионно възнаграждение за пуснатите от ВЪЗЛОЖИТЕЛЯ на пазара батерии и акумулатори по видове ... **%** от Приложение №4 към чл. 1, ал. 5, т. 4 от *Наредба за определяне на реда и размера за заплащане на продуктова такса за продукти, след употребата на които се образуват масово разпространени отпадъци* (ДВ, бр. 53/2008 год.; с изм. и доп.)

**Чл. 21.** Размерът на лицензионното възнаграждение за всяка следваща година от действието на договора се променя на 01 януари на календарната година, като на този ден влиза в сила промяната.

**Чл. 22.** Заплащането на лицензионно възнаграждение към ОРГАНИЗАЦИЯТА се извършва по банков път по сметка на ОРГАНИЗАЦИЯТА.

**Банковата сметка на организацията е:**

**IBAN:BG55UNCR70001519765980**

**BIC: UNCRBGSF**

**Чл. 23.** Срокът на плащане на лицензионното възнаграждение от ВЪЗЛОЖИТЕЛЯ е 5 (пет) дневен срок от издаване на фактура от страна на ОРГАНИЗАЦИЯТА.

**Чл. 24.** (1) ОРГАНИЗАЦИЯТА има право да предложи изменение на размера на лицензионното възнаграждението по чл. 20, в случай че настъпят нормативни промени по отношение на дължимата продуктова такса, съгласно *Наредба за определяне на реда и размера за заплащане на продуктова такса за продукти, след употребата на които се образуват масово разпространени отпадъци* (ДВ, бр. 53/2008 год.; с изм. и доп.) и / или бъдат въведени допълнителни изисквания в нормативната уредба по отношение на изпълнението на задълженията на ВЪЗЛОЖИТЕЛЯ по ЗУО и *Наредбата*.

(2) ОРГАНИЗАЦИЯТА уведомява писмено ВЪЗЛОЖИТЕЛЯ при настъпване на промяна в лицензионното възнаграждение.

(3) При настъпване на промяна в лицензионното възнаграждение страните подписват допълнително споразумение.

**ІV. ВЪЗСТАНОВЯВАНЕ НА ЗАПЛАТЕНО ЛИЦЕНЗИОННО ВЪЗНАГРАЖДЕНИЕ**

**Чл. 25.** ОРГАНИЗАЦИЯТА се задължава да възстанови на ВЪЗЛОЖИТЕЛЯ заплатено лицензионно възнаграждение за пуснати от него на пазара на Р. България батерии и акумулатори и впоследствие, изпратени от територията на Р. България към други държави на ЕО или изнесени за трети страни от дистрибутори на ВЪЗЛОЖИТЕЛЯ.

**Чл. 26.** ОРГАНИЗАЦИЯТА извършва възстановяване на заплатено лицензионното възнаграждение след получаване на заявление от ВЪЗЛОЖИТЕЛЯ, в случай, че изпращането / износът се е осъществил в рамките на календарната година, но не по-късно от един месец от извършване на изпращането / износа от съответния дистрибутор, което ВЪЗЛОЖИТЕЛЯТ доказва със следните документи:

1. копие от първичен счетоводен документ за придобити продукти с включена продуктова такса – Спецификация със серийни номера на изкупените изделия;

2. копие от платежни документи, доказващи внесеното лицензионно възнаграждение за съответните количества батерии и акумулатори по банковата сметка на НООРО АД;

3. копие от фактури при изпращане от територията на страната към територията на друга държава- членка на ЕО и / или износа на съответните продукти и документи, потвърждаващи получаването на стоката в страната, на чиято територия е доставена;

4. международна товарителница.

**Чл. 27.** ОРГАНИЗАЦИЯТА не носи отговорност при грешна и / или ненавременно подадена от

ВЪЗЛОЖИТЕЛЯ информация.

**V. ОТГОВОРНОСТ ПРИ НЕИЗПЪЛНЕНИЕ**

**Чл. 28.** В случай, че целите за разделното събиране, предварително третиране, рециклиране и / или оползотворяване на НУБА, за батериите и акумулаторите, пуснати на пазара от ВЪЗЛОЖИТЕЛЯ, не бъдат постигнати по вина на ОРГАНИЗАЦИЯТА и министъра на околната среда и водите издаде заповед на основание чл. 59, ал. 1, т. 3 от *Закон за управление на отпадъците*, ОРГАНИЗАЦИЯТА се задължава да преведе на ВЪЗЛОЖИТЕЛЯ продуктовата такса, определена от Министъра на околната среда и водите в заповед по чл. 59, ал. 2 от ЗУО.

**Чл. 29.** ОРГАНИЗАЦИЯТА не дължи възстановяване на заплатеното лицензионно възнаграждение от

ВЪЗЛОЖИТЕЛЯ, в случай че той:

1. Наруши задълженията си по отчетност по настоящия договор.

2. Допусне друго нарушение на задълженията си, което оказва или може да окаже неблагоприятен ефект върху възможността на ОРГАНИЗАЦИЯТА да осигури постигането на целите за разделното събиране, предварително третиране, рециклиране и / или оползотворяване отпадъци от НУБА.

3. при предсрочно прекратяване на Договора от или по вина на ВЪЗЛОЖИТЕЛЯ.

**Чл. 30.** За безвиновно неизпълнение на задълженията от страна на ОРГАНИЗАЦИЯТА по настоящия договор е, когато:

1. ВЪЗЛОЖИТЕЛЯТ не представи справка-декларация по Приложение 1 към настоящия договор.

2. ВЪЗЛОЖИТЕЛЯТ не спазва сроковете за представяне на справка-декларация по Приложение 1 към настоящия договор.

3. ВЪЗЛОЖИТЕЛЯТ допуска нарушение на договора, което затруднява значително или прави невъзможно изпълнението на договора от страна на ОРГАНИЗАЦИЯТА

4. ВЪЗЛОЖИТЕЛЯТ не заплати договореното лицензионно възнаграждение.

**Чл. 31.** В случай, че ВЪЗЛОЖИТЕЛЯТ не заплаща лицензионното си възнаграждение към ОРГАНИЗАЦИЯТА и / или не и предоставя информация относно количествата батерии и акумулатори, пуснати на пазара и/или отчита в справки – декларациите си по-малки количества батерии и акумулатори от действително пуснатите на пазара през съответния отчетен период и Министърът на околната среда и водите издаде Заповед по чл. 59, ал. 2 на основание чл. 59, ал. 1, т. 4 и т. 5 от *Закон за управление на отпадъците* и определи ВЪЗЛОЖИТЕЛЯ да заплати продуктова такса, ОРГАНИЗАЦИЯТА не носи отговорност

**Чл. 32.** В случай на невярно, неточно или несвоевременно подадени данни по Договора от страна на

ВЪЗЛОЖИТЕЛЯ, последният дължи на ОРГАНИЗАЦИЯТА неустойка в размери, както следва:

1. при невярно и / или неточно подадени данни, в резултат на което се окаже, че ОРГАНИЗАЦИЯТА е в неизпълнение на други договори с трети лица, свързани със събиране, повторно използване, рециклиране и оползотворяване на НУБА, ВЪЗЛОЖИТЕЛЯТ дължи на ОРГАНИЗАЦИЯТА наред със съответното

лицензионно възнаграждение и неустойка в размер на наложената санкция на ОРГАНИЗАЦИЯТА от всяко третото лице;

2. в случай че невярно, неточно или несвоевременно подадените от ВЪЗЛОЖИТЕЛЯ данни доведат до налагане на имуществена санкция на ОРГАНИЗАЦИЯТА по реда на Глава VІ от ЗУО, ВЪЗЛОЖИТЕЛЯТ дължи на ОРГАНИЗАЦИЯТА заплащането на пълния размер на наложената имуществена санкция, наложена от всяко трето лице.

**Чл. 33.** С подписването на Договора страните безусловно и неотменимо се съгласяват, че всички клаузи от същите, в които се предвижда заплащане на неустойки запазват действието си и обвързват страните и след евентуално разваляне на Договора поради неизпълнение на задължение, за което е предвидена неустойка.

**VІ. СРОК НА ДОГОВОРА. ПРЕКРАТЯВАНЕ**

**Чл. 34.** (1) Настоящият договор се сключва за срок от 1 (една) година и влиза в сила от датата на подписването му от страните.

(2) Договорът се счита за продължен за неопределено време, при условие че нито една от страните не възрази писмено, относно неговото продължение в срок от един месец преди изтичането му.

**Чл. 35.** Действието на Договора може да бъде прекратено в следните случаи:

1. по взаимно съгласие на страните, изразено в писмена форма, по всяко време;

2. ако Разрешението за организация по оползотворяване на НУБА на НООРО АД

бъде отнето от МОСВ.

**Чл. 36.** ОРГАНИЗАЦИЯТА има право да прекрати Договора без предизвестие в следните случаи:

1. ВЪЗЛОЖИТЕЛЯТ не подава вярна информация, необходима за изпълнението на Договора. При констатирането на такъв случай, ОРГАНИЗАЦИЯТА **се освобождава от задължението за достигане на целите по чл. 17 и 18 от *Наредбата***;

2. при обявяване на ВЪЗЛОЖИТЕЛЯ в несъстоятелност.

**Чл. 37.** ВЪЗЛОЖИТЕЛЯТ има право да прекрати Договора с двумесечно писмено предизвестие в следните случаи:

1. При виновно неизпълнение на задълженията на ОРГАНИЗАЦИЯТА за постигане на целите по оползотворяване;

2. При обявяване на ОРГАНИЗАЦИЯТА в несъстоятелност.

**Чл. 38.** (1) В случаите на предсрочно прекратяване на Договора ОРГАНИЗАЦИЯТА ще бъде задължена за изпълни задълженията си само за количествата пуснати на пазара батерии и акумулатори, които са декларирани съгласно Приложение №1 към Договора и за които е заплатено лицензионно възнаграждение.

(2) При прекратяване на Договора ще бъде издавано Удостоверение, доказващо, че ВЪЗЛОЖИТЕЛЯТ е изпълнил задълженията си чрез ОРГАНИЗАЦИЯТА само за количествата, които са декларирани и за които е заплатено лицензионно възнаграждение. Страните подписват двустранен протокол, който удостоверява окончателното състояние на финансовите им отношения към датата на прекратяване на Договора и декларираните пуснати на пазара количества батерии и акумулатори. Ако ВЪЗЛОЖИТЕЛЯТ, след като е поканен писмено по надлежния ред, откаже да се яви за съставянето и подписването на протокола, той може да бъде съставен и в негово отсъствие, като в този случай констатациите му се потвърждават от подписите на двама свидетели.

**Чл. 39.** При трансформиране на Договора в безсрочен, по реда на чл. 31, ал. 2 от Договора, всяка от страните може да прекрати действието му с двумесечно писмено предизвестие - чрез препоръчано писмо с известие за доставяне (обратна разписка), считано от датата на получаване на предизвестието.

**VІІ. НЕПРЕОДОЛИМА СИЛА**

**Чл. 40.** Страните се освобождават от отговорност за неизпълнение на задълженията, когато неизпълнението се дължи на непреодолима сила.

**Чл. 41.** Непреодолима сила по смисъла на Договора е всяко непредвидимо или непредотвратимо събитие с извънреден характер, което е настъпило след датата на Договора и е извън контрола на страните и вследствие на което изпълнението на съответните задължения става невъзможно.

**Чл. 42.** Страната, засегната от непреодолима сила, предприема всички необходими действия и мерки, за да сведе до минимум всички претърпени вреди и загуби, и уведомява писмено другата страна веднага, щом узнае за настъпването на непреодолимата сила (но не по-късно от 10 (десет) дни след узнаването). В уведомлението се описва подробно настъпилото събитие и действията, предприети от страната за ограничаване на последиците му. При неуведомяване се дължи обезщетение за настъпилите от това вреди.

**Чл. 43.** Ако предвиденото уведомяване бъде извършено, изпълнението на задълженията на страната, засегната от непреодолима сила, се спира за времетраенето на събитието. Ако събитието продължи повече от

6 месеца, страните могат да се споразумеят да прекратят Договора и всички произтичащи от него задължения (с изключение на дължимите вземания и задължения, възникнали преди настъпването на непреодолимата сила).

**Чл. 44.** Страните не могат да се позовават на непреодолима сила, когато събитието е причинено от тяхна небрежност или умишлено действие. Недостигът на парични средства не представлява непреодолима сила.

**Чл. 45.** Ако страната, която е следвало да изпълни свое задължение по Договора, е била в забава, тя не може да се позовава на непреодолима сила.

**VІІІ. ДРУГИ УСЛОВИЯ**

**Чл. 46.** Страните се споразумяват, че цялата информация, свързана с изпълнението на Договора, ще бъде разглеждана като търговска тайна и като такава не може да бъде разгласявана, освен ако това не е необходимо за изпълнението на Договора. Това задължение не се поставя в зависимост от прекратяването, развалянето, нищожността или унищожаването на Договора. Никоя от страните няма право да разкрива информация по предходната точка, освен в случаите, когато предварително е получила в писмена форма разрешение от другата страна.

**Чл. 47.** Подписаният между страните Договор може да бъде изменян и допълван само по взаимно съгласие на страните, изразено в писмено споразумение, което става неразделна част от Договора.

**Чл. 48.** Всички съобщения, уведомления и писма на страните във връзка с изпълнението на Договора, направени на адресите, посочени в заглавния титул на Договора, се считат за редовно връчени и приети.

**Чл. 49.** За неуредените между страните въпроси по Договора и съответно Общите условия, ще се прилагат разпоредбите на ЗУО и подзаконовите нормативни актове по неговото прилагане, Търговския закон и разпоредбите на гражданското законодателство в Република България.

**Чл. 50.** Всички спорове и разногласия между страните, възникнали във връзка с клаузите на Общите условия и Договора и отнасящи се до неговото тълкувание, недействителност, неизпълнение или прекратяване, се разрешават приятелски чрез преговори. Ако страните не се споразумеят, те отнасят въпроса пред компетентния съд.

**Чл. 51.** Ако някоя клауза от Договора е недействителна или неизпълнима, доколкото е възможно всички останали клаузи на Договора остават в сила и са задължителни за страните по тях.

**Чл. 52.** Всички клаузи са задължителни и пораждат ползи за страните по него и за техните правоприемници по закон или по договор. Никоя от страните не може да прехвърля или делегира права или задължения по Договора без предварително писмено съгласие на другата страна.

**Чл. 53.** Всички приложения, които са прикрепени към Договора или към които той препраща, съставляват неразделна част от него.

**Чл. 54.** С подписването на настоящия договор, ВЪЗЛОЖИТЕЛЯТ декларира, че е получил копие от Общите условия за взаимоотношенията между ОРГАНИЗАЦИЯТА и членовете й, че е съгласен с тях, че ги е разбрал и приел.

**Чл. 55.** ВЪЗЛОЖИТЕЛЯТ предоставя на ОРГАНИЗАЦИЯТА правото да променя Общите условия след тяхното хармонизиране (синхронизиране), съгласно нормите на действащото законодателство.

**Чл. 56.** За неуредените между страните въпроси по този договор ще се прилагат разпоредбите на ЗУО и подзаконовите нормативни актове по прилагането му и действащото законодателство в Република България.

Настоящият договор се състави и подписа в два еднообразни екземпляра – по един за всяка от страните.

**ЗА ОРГАНИЗАЦИЯТА: ЗА ВЪЗЛОЖИТЕЛЯ:**

**МЕСЕЧНА СПРАВКА – ДЕКЛАРАЦИЯ ЗА ПУСНАТО НА ПАЗАРА БАТЕРИИ И АКУМУЛАТОРИ**

*Приложение № 1*

**№ ЗА МЕСЕЦ / год.**

**Данни за задълженото лице, което пуска на пазара батерии и акумулатори**

**Пълно наименование ЕИК**

**Представляващото лице – декларатор**: , **ЕГН**

|  |  |  |  |  |  |  |  |
| --- | --- | --- | --- | --- | --- | --- | --- |
| Пореден номер на  батерията/ акумулатора съгласно колона 1 от приложение №  14 (Вътрешнофирмена спецификация) | Фактура(Invoice)  No./дата на първичния счетоводен документ и/или митническа декларация за внос | Номер по ред и  вид на батериите и акумулаторите съгласно химичния състав съгласно приложение No.4 към чл.1, ал.5, т.4 от Наредбата | Митнически тарифен  номер/код по  ПРОДПРОМ | Брой батерии и  акумулатори, пуснати на пазара по първичен  документ/митническа декларация | Единично тегло на батерии и акумулатори нето, кг. | Общо тегло на батериите и акумулаторите, пуснати на пазара в съответствие с колони 2 и 3 лв./кг. | Размер на възнаграждението за батерии и акумулатори пуснати на пазара в съответствие с  колона 2 и 3 лв./кг. |
| 1 | 2 | 3 | 4 | 5 | 6 | 7 | 9 |
|  |  |  |  |  |  |  |  |
|  |  |  |  |  |  |  |  |

1. Декларирам, че представлявам горепосоченото юридическо лице по закон или по упълномощаване.

2. Декларирам, че настоящата справка-декларация ще бъде представена в оригинал по пощата на ОРГАНИЗАЦИЯТА.

3. Декларирам, че посочените в настоящата справка-декларация данни са точни и верни. Известно ми е, че ОРГАНИЗАЦИЯТА издава удостоверение и определя лицензионно възнаграждение, въз основа на посочените тук данни.

4. Известно ми е, че за деклариране на неверни данни нося наказателна отговорност по чл. 313 от Наказателния Кодекс на Република България.

Дата:

Декларатор:

*9*